גבעת יונה

גבעת יונה היא גבעה בצפון-מערבה של העיר אשדוד המתנשאת לגובה של 49 מטרים מעל פני הים‏, והיא הנקודה הגבוהה בעיר. הגבעה צופה צפונה אל נחל לכיש, נמל אשדוד ועד פלמחים, מערבה אל הים התיכון ואל שפכו של נחל לכיש, דרומה אל רובע א' ועד אשקלון, ומזרחה אל אזור התעשייה של העיר. בגבעה מספר מבנים, וסביבם ועל מורדות הגבעה משתרע גן ובו שבילי הליכה, מרפסות תצפית, מסעדה ומבשלת בירה הפעילה בקיץ. על הגבעה המכונה בערבית "א-נבי יונס" נמצאים שרידי קבר שייח' שהוקם בסוף המאה ה-8 או בתחילת המאה ה-9. הגבעה מכונה גם בשם "גבעת יפה", על-שמה של יפה בן-עמי, אשתו של עובד בן עמי, אשר היה ממקימי המועצה המקומית של אשדוד במקביל לתפקידו כראש עיריית נתניה. מקור שמה של הגבעה הוא ככל הנראה במסורת מקומית, לפיה במקום זה פלט הדג את יונה הנביא אל היבשה. במפת מידבא מסומנת הגבעה בכיתוב "הקדוש יונה". לפי מסורת אחרת הנביא נקבר באתר, אם כי קיימות מסורות אחרות המייחסות את מקום קבורתו לעיר נינוה, לכפר משהד בגליל ולמקומות אחרים. מסורות אלו, הן מסורות עממיות של שבטי הבדואים באזור. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 1960 נערכה בגבעה חפירת בדיקה לקראת הקמת מגדלור אשדוד, בה נחשפו ארבע שכבות והתגלו קברים מאוחרים. הממצאים כללו קרמיקה מהתקופה ההלניסטית וקרמיקה ושרידי בנייה מהתקופה הפרסית ומתקופת הברזל. בשנת 2012 נערכה חפירת הצלה בתחומי אתר מצפה יונה, על המדרון המערבי של גבעת יונה. בחפירה, מטעם רשות העתיקות, נחשפו יסודות גדולים של מבנה מהמאה ה-9 לפנה"ס, שייתכן ששימש במצודה. בשנת 1965, הוקם על הגבעה המגדלור של נמל אשדוד, שהאיר, כאשר היה בשימוש, עד למרחק של 27 ק"מ ובראשו הוקם גם מתקן מכ"ם של חיל הים. עוד שוכנים במקום שני מגדלי מים, שהוקמו, יחד עם המגדלור, בתחילת שנות ה-60 של המאה ה-20. בשנת 2006, נסגר המתקן הצבאי בגבעה והוא נותר נטוש מאז. בינואר 2016 נחנך למרגלות גבעת יונה בית אריה קלנג, בית האמנים העירוני של אשדוד. בדצמבר 2020 הודיעה עיריית אשדוד כי במתקן שתחת המגדלור יקום מועדון נוער, לאחר שהוסדרה העברתו ממשרד הביטחון לידיה. במאי 2022 הוחלט לקרוא לו על שם אילן גילאון, חבר הכנסת לשעבר מטעם מרצ וסגן ראש עיריית אשדוד שהיה הממונה על תיק התרבות והנוער בעירייה, ופעיל חברתי בעיר בנעוריו. בקיץ 2023 נפתח במקום בר בירות ופיצרייה על סירות אוכל בשם "בירה יונה". מראה הנמל מהגבעה אחד ממגדלי המים והמגדלור המראה לכיוון דרום, לעבר רובע א' הקמת נמל אשדוד, מראה מגבעת יונה שקיעה על רציף 30 של נמל אשדוד, במבט מהגבעה המצבה מעל גבעת יונה גל-עד יונה הנביא מפת העיר על קיר מגדל המים – ציור גרפיטי של האמן המקומי דודי שובל (ONE LOVE) אמנות גרפיטי על מגדל המים פסל הלוויתן מקומיים מבלים בגבעה בלילה, 2024 מגדלור אשדוד מדיה וקבצים בנושא גבעת יונה בוויקישיתוף גבעת יונה, דף שער בספרייה הלאומית מגדלור בגובה 40 מסרים – על "גבעת יונה" באשדוד, מעריב, 20 ביוני 1965 מגדלור נמל אשדוד הופעל לנסיון, למרחב, 12 בינואר 1966 רן שפירא, ד"ש ממעי הדג, באתר הארץ, 10 בפברואר 2012 גבעת יונה: נקודת תצפית באשדוד, באתר למטייל על פי המפה הטופוגרפית של המרכז למיפוי ישראל שלי פלדמן, עכבר העיר, הים הוא רק בונוס: הפארקים היפים של אשדוד, באתר הארץ, 23 ביוני 2015 דמיטרי ייגורוב, ‏אשדוד, מצפה יונה, באתר "חדשות ארכיאולוגיות", גיליון 125, 7 באוגוסט 2013 ב"גבעת יונה" באשדוד נחשפו ממצאים ארכיאולוגים המאששים את קיומם של חיים במקום בתקופת הנביא, באתר רשות העתיקות, ‏פברואר 2012 מגדלור בגובה 40 מטרים – על גבעת יונה באשדוד, מעריב, 20 ביוני 1965 משה גלעד, למה אנחנו מתגעגעים למגדלור ומה יציל את נמל יפו?, באתר הארץ, 19 באוגוסט 2020 דור גפני, המתקן הצבאי בגבעת יונה נסגר מזמן – אבל המדינה המשיכה לשלם ארנונה במאות אלפים, באתר "כאן דרום - אשדוד", 6 בדצמבר 2019 קשת רוזנבלום, בית האמנים באשדוד: בנייה ירוקה בתום המלחמה, באתר הארץ, 3 בספטמבר 2014 דור גפני, מהפך בגבעה: במקום המתקן הצבאי הנטוש יוקם מתחם נוער ראשון מסוגו באשדוד, באתר "כאן דרום - אשדוד", 12 בדצמבר 2020 בכתבה מתייחסים למועדון הנוער כפעיל, אך זוהי טעות מאחר שנכון לעת פרסומה, טרם נפתח. מערכת ישראל היום, "מגדלור של אנושיות": כך ינציחו באשדוד את אילן גילאון, באתר ישראל היום, 12 במאי 2022 דוד לוי, המגדלור ע"ש גילאון: עיריית אשדוד תנציח את אילן גילאון ז"ל בגבעת יונה, באתר כאן דרום אשדוד, ‏12 במאי 2022 בירה יונה – גבעת יונה - תיירות אשדוד, באתר החברה לתיירות אשדוד (עיריית אשדוד), ‏8 באוגוסט 2023 שמעון כצנלסון: "הבירה האשדודית הראשונה מגיעה לגבעת יונה", באתר חדשות אשדוד - אשדוד10, ‏12 ביולי 2023 בירה בשקיעה בגבעת יונה באשדוד, באתר למטייל גבעת יונה: נקודת תצפית באשדוד